《叔问览北山小集用叶左丞韵辱惠佳篇推与过情良深愧戢谨次韵奉酬二首 其二》
宋代·程俱

衡门相望接桑麻，人识城南二士家。老罢应难誇竞病，诗狂无复赋车斜。

韦编阅世时时绝，班剑看人岁岁加。徒把椠铅消永日，强分奇正与英华。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。